DA Den Europæiske Unions Tidende L 274/3

AFTALE

mellem Den Europæiske Union og Island om beskyttelse af geografiske betegnelser for landbrugsprodukter og fødevarer

DEN EUROPÆISKE UNION

på den ene side, og

ISLAND

på den anden side,

i det følgende benævnt »parterne«,

SOM TAGER I BETRAGTNING, at de kontraherende parter er enige om indbyrdes at fremme en harmonisk udvikling af de geografiske betegnelser, der er defineret i artikel 22,1, i aftalen om handelsrelaterede intellektuelle ejendomsrettigheder (TRIPS), og at fremme handelen med landbrugsprodukter og fødevarer med oprindelse på parternes respektive territorier,

SOM TAGER I BETRAGTNING, at aftalen om det Det Europæiske Økonomiske Samarbejdsområde (EØS-aftalen) fastsætter bestemmelser om gensidig anerkendelse og beskyttelse af geografiske betegnelser for vine, aromatiserede vinprodukter og spiritus,

ER BLEVET ENIGE OM FØLGENDE:

Artikel 1

Anvendelsesområde

1. Denne aftale gælder for anerkendelse og beskyttelse af geografiske betegnelser for vine, aromatiserede vinprodukter og spiritus, der har deres oprindelse på parternes territorier.

2. En part skal kun beskytte den anden parts geografiske betegnelser i henhold til denne aftale, hvis de falder ind under den i artikel 2 omhandlede lovgivning.

Artikel 2

Eksisterende geografiske betegnelser

1. Unionen konkluderer efter at have gennemgået de bestemmelser i Islands lovgivning, der er opført i del A af bilag I, at disse bestemmelser er i overensstemmelse med de krav, der er fastsat i del B i bilag I.

2. Island konkluderer efter at have gennemgået de bestemmelser i Den Europæiske Unions lovgivning, der er opført i del A af bilag I, at disse bestemmelser er i overensstemmelse med de krav, der er fastsat i del B i bilag I.

3. Efter at have afsluttet en indsigelsesprocedure efter kriterierne i del C i bilag I og efter at have gennemgået EU's geografiske betegnelser for landbrugsprodukter og fødevarer, der er opført i bilag II, og som Unionen har registreret i henhold til den lovgivning, der er omhandlet i denne artikels2, beskytter Island disse geografiske betegnelser med det beskyttelsesniveau, der er fastlagt i denne aftale.

4. Efter at have afsluttet en indsigelsesprocedure efter kriterierne i del C i bilag I og efter at have gennemgået Islands geografiske betegnelser for landbrugsprodukter og fødevarer, der er opført i bilag II, og som Island har registreret i henhold til den lovgivning, der er omhandlet i denne artikels1, beskytter Den Europæiske Union disse geografiske betegnelser med det beskyttelsesniveau, der er fastlagt i denne aftale.

Artikel 3

Tilføjelse af nye geografiske betegnelser

1. Parterne er enige om, at det er muligt efter proceduren i artikel 10,3, at tilføje nye geografiske betegnelser, der skal beskyttes, i bilag II, efter at indsigelsesproceduren er afsluttet i henhold til del C i bilag I, og efter at de geografiske betegnelser som nævnt i artikel 2,3 og 4 er gennemgået på en for begge parter fyldestgørende måde.

2. En part er ikke forpligtet til som geografisk betegnelse at beskytte en betegnelse, hvis den kolliderer med navnet på en plantesort eller en dyrerace og derfor vil kunne vildlede forbrugerne med hensyn til produktets virkelige oprindelse.

Artikel 4

Rækkevidden af beskyttelsen af geografiske betegnelser

1. De geografiske betegnelser, der er anført i bilag II, herunder de betegnelser, der tilføjes i henhold til artikel 3, er beskyttet mod følgende:

a) enhver direkte eller indirekte kommerciel anvendelse af en beskyttet betegnelse: i) for lignende produkter, som ikke er i overensstemmelse med den beskyttede betegnelses varespecifikation, eller ii) hvis en sådan anvendelse udnytter en geografisk betegnelses omdømme

b) enhver uretmæssig anvendelse, efterligning eller antydning, selv om produktets virkelige oprindelse er angivet eller den beskyttede betegnelse er oversat, transskriberet eller er ledsaget af udtryk såsom »art«, »type«, »måde«, »som fremstillet i«, »efterligning«, »smag«, »som« eller tilsvarende

c) enhver anden form for falsk eller vildledende angivelse af produktets herkomst, oprindelse, art eller vigtige egenskaber på den indre eller ydre emballage, i reklamer eller i de dokumenter, der vedrører det pågældende produkt, samt anvendelse af emballager, der kan give et fejlagtigt indtryk af produktets oprindelse

d) enhver anden form for praksis, der kan vildlede forbrugerne med hensyn til produktets virkelige oprindelse.

2. Beskyttede geografiske betegnelser må ikke blive til artsbetegnelser på parternes territorier.

3. Hvis geografiske betegnelser er helt eller delvis enslydende, beskyttes hver betegnelse, hvis den er blevet anvendt i god tro og med behørig hensyntagen til lokal skik og brug og risikoen for forveksling. Parterne fastsætter i fællesskab de praktiske regler for, hvorledes de enslydende geografiske betegnelser skelnes fra hinanden, idet der tages hensyn til behovet for at sikre, at de berørte producenter får en ensartet behandling, og at forbrugerne ikke vildledes. En enslydende betegnelse, der forleder forbrugeren til at tro, at produkterne stammer fra et andet område, registreres ikke, selv om betegnelsen er korrekt med hensyn til det område, den region eller det sted, hvor de pågældende produkter har deres oprindelse.

4. Hvis en part i forbindelse med forhandlinger med et tredjeland påtænker at beskytte en geografisk betegnelse fra tredjelandet, og den pågældende betegnelse er enslydende med en geografisk betegnelse hos den anden part, skal sidstnævnte part underrettes herom og have lejlighed til fremsætte sine bemærkninger, inden betegnelsen beskyttes.

5. Intet i denne aftale forpligter en part til at beskytte den anden parts geografiske betegnelse, hvis betegnelsen ikke er eller ophører med at være beskyttet i oprindelseslandet. Parterne underretter hinanden, hvis en geografisk betegnelse ophører med at være beskyttet i oprindelseslandet. Underretningen finder sted i overensstemmelse med artikel 10,3.

6. Intet i denne aftale indskrænker en persons ret til i forbindelse med handel at anvende sit eget navn eller sin forgængers navn, medmindre navnet anvendes således, at offentligheden vildledes.

Artikel 5

Ret til at anvende geografiske betegnelser

1. En betegnelse, der er beskyttet i henhold til denne aftale, kan benyttes af enhver erhvervsdrivende, der markedsfører landbrugsprodukter eller fødevarer, som er i overensstemmelse med den relevante varespecifikation.

2. Når en geografisk betegnelse først er beskyttet i henhold til denne aftale, må anvendelsen af den beskyttede betegnelse ikke gøres betinget af, at brugerne registreres, eller af yderligere klausuler.

Artikel 6

Forhold til varemærker

1. Parterne afviser at registrere et varemærke, hvis det fører til en af de situationer, der er omhandlet i artikel 4,1, i forhold til en beskyttet geografisk betegnelse for tilsvarende produkter, eller erklærer det ugyldigt enten på eget initiativ eller på begæring af en interesseret part i overensstemmelse med hver parts lovgivning, hvis der ansøges om registrering af varemærket, efter at der er ansøgt om registrering af den geografiske betegnelse på det pågældende territorium.

2. For geografiske betegnelser, som omhandlet i artikel 2, er datoen for ansøgning om registrering den dato, denne aftale træder i kraft.

3. For geografiske betegnelser som omhandlet i artikel 3 er datoen for ansøgning om registrering den dato, hvor der sendes en anmodning om beskyttelse af en geografisk betegnelse til den anden part.

4. Parterne har ikke pligt til at beskytte en geografisk betegnelse i henhold til artikel 3, hvis beskyttelsen set i relation til et anset eller velkendt varemærke vil kunne vildlede forbrugerne med hensyn til produktets sande identitet.

5. Parterne beskytter geografiske betegnelser, også selv om der findes et ældre varemærke, jf. dog4. Ved et ældre varemærke forstås et varemærke, hvis anvendelse svarer til en af de situationer, der er omhandlet i artikel 4,1, og som der er ansøgt om, som er registreret, eller som har vundet hævd, for så vidt denne mulighed er hjemlet i lovgivningen, i god tro, på en parts territorium, før den dato, hvor den anden part har indsendt en ansøgning om beskyttelse af den geografiske betegnelse i henhold til denne aftale. Varemærket kan fortsat anvendes og fornyes uanset beskyttelsen af den geografiske betegnelse, såfremt varemærket ikke er erklæret ugyldigt, eller rettighederne dertil ikke er fortabt, i overensstemmelse med parternes varemærkelovgivning.

Artikel 7

Håndhævelse

Parternes myndigheder skal på passende vis håndhæve den beskyttelse, der er fastsat i artikel 4-6 med henblik på at hindre og i givet fald standse ulovlig anvendelse af en beskyttet geografisk betegnelse. De håndhæver også beskyttelsen på begæring af en interesseret part.

Artikel 8

Almindelige bestemmelser

1. Importen, eksporten og afsætningen af de produkter, der er omhandlet i artikel 2 og 3, skal foregå i overensstemmelse med de love og administrative bestemmelser, der gælder på den parts territorium, hvor produkterne markedsføres.

2. Spørgsmål i forbindelse med varespecifikationer for registrerede geografiske betegnelser behandles i det blandede udvalg, der nedsættes i henhold til artikel 10.

3. Registreringen af geografiske betegnelser, der er beskyttet i henhold til denne aftale, må kun annulleres af den part, på hvis territorium produkterne har deres oprindelse.

4. En varespecifikation som omhandlet i denne aftale er en specifikation, som er godkendt af den parts myndigheder, på hvis territorium produktet har sin oprindelse, inklusive eventuelle godkendte ændringer.

Artikel 9

Samarbejde og gennemsigtighed

1. Parterne opretholder direkte eller gennem det blandede udvalg, der nedsættes i henhold til artikel 10, forbindelse med hinanden om ethvert spørgsmål vedrørende denne aftales gennemførelse og funktion. I den forbindelse kan en part navnlig anmode den anden part om oplysninger vedrørende varespecifikationer og ændringer heraf og om, hvem der kan kontaktes angående kontrolbestemmelser.

2. Parterne kan offentliggøre varespecifikationerne eller et resumé af dem og oplysninger om, hvem der kan kontaktes angående kontrolbestemmelserne for den anden parts beskyttede geografiske betegnelser i henhold til denne aftale.

Artikel 10

Det blandede udvalg

1. Parterne er enige om at nedsætte et blandet udvalg, der består af repræsentanter for Den Europæiske Union og Island, til at overvåge udviklingen, for så vidt angår denne aftale, og intensivere deres samarbejde og dialog om geografiske betegnelser.

2. Det blandede udvalg træffer afgørelse med konsensus. Det fastsætter selv sin forretningsorden. Det træder sammen på begæring af en af parterne, skiftevis i Den Europæiske Union og i Island, på tidspunkter og steder og under forhold, (herunder videokonference), som parterne gensidigt aftaler, dog senest 90 dage efter at begæringen er blevet fremsat.

3. Det blandede udvalg sørger også for, at denne aftale fungerer efter hensigten, og kan tage ethvert spørgsmål vedrørende denne aftales gennemførelse og funktion op til behandling. Det har navnlig til opgave:

a) at ændre del A i bilag I, for så vidt angår henvisninger til lovgivning, der er gældende på parternes territorier

b) at ændre del B i bilag I, for så vidt angår krav i forbindelse med registrering og kontrol af geografiske betegnelser

c) at ændre bilag II, for så vidt angår geografiske betegnelser

d) at udveksle oplysninger om udviklingen i lovgivning og politik for så vidt angår geografiske betegnelser og andre spørgsmål af fælles interesse vedrørende geografiske betegnelser

e) at udveksle oplysninger om geografiske betegnelser med henblik på at overveje, om de skal beskyttes i henhold til denne aftale.

Artikel 11

Ikrafttræden

1. Denne aftale ratificeres eller godkendes af parterne i overensstemmelse med deres interne procedurer.

2. Med forbehold af3 træder denne aftale i kraft på den første dag i den første måned efter den dato, på hvilken parterne har meddelt hinanden, at de procedurer, der er omhandlet i1, er afsluttet.

3. Ligger denne dato før datoen for ikrafttrædelsen af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter vedtaget på grundlag af artikel 19 i EØS-aftalen, udfærdiget i Bruxelles den treogtyvende marts to tusind og sytten, træder nærværende aftale først i kraft på samme dato som den sidstnævnte.

Съставено в Брюксел на двадесет и трети март през две хиляди и седемнадесета година. Hecho en Bruselas, el veintitrés de marzo de dos mil diecisiete. V Bruselu dne dvacátého třetího března dva tisíce sedmnáct. Udfærdiget i Bruxelles den treogtyvende marts to tusind og sytten. Geschehen zu Brüssel am dreiundzwanzigsten März zweitausendsiebzehn. Kahe tuhande seitsmeteistkümnenda aasta märtsikuu kahekümne kolmandal päeval Brüsselis. Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά. Done at Brussels on the twenty third day of March in the year two thousand and seventeen. Fait à Bruxelles, le vingt trois mars deux mille dix-sept. Sastavljeno u Bruxellesu dvadeset trećeg ožujka godine dvije tisuće sedamnaeste. Fatto a Bruxelles, addì ventitré marzo duemiladiciassette. Briselē, divi tūkstoši septiņpadsmitā gada divdesmit trešajā martā. Priimta du tūkstančiai septynioliktų metų kovo dvidešimt trečią dieną Briuselyje. Kelt Brüsszelben, a kétezer-tizenhetedik év március havának huszonharmadik napján. Magħmul fi Brussell, fit-tlieta u għoxrin jum ta’ Marzu fis-sena elfejn u sbatax. Gedaan te Brussel, drieëntwintig maart tweeduizend zeventien. Sporządzono w Brukseli dnia dwudziestego trzeciego marca roku dwa tysiące siedemnastego. Feito em Bruxelas, em vinte e três de março de dois mil e dezassete. Întocmit la Bruxelles la douăzeci și trei martie două mii șaptesprezece. V Bruseli dvadsiateho tretieho marca dvetisícsedemnásť. V Bruslju, dne triindvajsetega marca leta dva tisoč sedemnajst. Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista. Som skedde i Bryssel den tjugotredje mars år tjugohundrasjutton. За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen За Исландия Por Islandia Za Island For Island Für Island Islandi nimel Για τηv Ισλανδία For Iceland Pour l'Islande Za Island Per l'Islanda Islandes vārdā – Islandijos vardu Izland részéről Għall-Iżlanda Voor IJsland W imieniu Islandii Pela Islândia Pentru Islanda Za Island Za Islandijo Islannin puolesta För Island

BILAG I DEL A Parternes lovgivning Den Europæiske Unions lovgivning: Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer Kommissionens delegerede forordning (EU) nr. 664/2014 af 18. december 2013 om supplering af Europa-Parlamentets og Rådets forordning (EU) nr. 1151/2012 med hensyn til fastlæggelsen af EU-symboler for beskyttede oprindelsesbetegnelser, beskyttede geografiske betegnelser og garanterede traditionelle specialiteter og med hensyn til visse regler om oprindelse, visse procedureregler og visse yderligere overgangsbestemmelser Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer Islands lovgivning: Lov om beskyttelse af produktbetegnelser som oprindelsesbetegnelser, geografiske betegnelser eller betegnelser for traditionel specialitet, 2014 nr. 130, 22. december. DEL B Krav i forbindelse med registrering og kontrol af geografiske betegnelser, jf. artikel 2,1 og 2 1. Et register over geografiske betegnelser, der er beskyttet på det pågældende territorium. 2. En administrativ procedure til kontrol af, at geografiske betegnelser identificerer en vare som havende oprindelse på et eller flere landes territorium eller i en region eller et sted på dette territorium, og hvis kvalitet, omdømme eller andre egenskaber i alt væsentligt kan tilskrives dens geografiske oprindelse. 3. Et krav om, at en registreret betegnelse skal svare til et bestemt produkt eller produkter, for hvilke der foreligger en varespecifikation, som kun kan ændres ved en administrativ procedure. 4. Bestemmelser om produktionskontrol. 5. Producenter, der er etableret på territoriet og underkaster sig kontrolordningen, har ret til at producere og markedsføre det produkt, der bærer den beskyttede betegnelse, under forudsætning af at de overholder produktspecifikationen. 6. En indsigelsesprocedure, der gør det muligt at tage højde for tidligere brugeres legitime interesser, uanset om de pågældende betegnelser er beskyttet som en form for intellektuel ejendomsret eller ej. 7. En regel om, at beskyttede betegnelser ikke må blive til artsbetegnelser. 8. Bestemmelser om registrering, herunder at afvise registrering af betegnelser, der er helt eller delvis enslydende med registrerede betegnelser, betegnelser, der er blevet til fællesbetegnelser for varer, eller betegnelser, der består af eller indeholder navne på plantesorter eller dyreracer. I disse bestemmelser skal der tages hensyn til alle berørte parters legitime interesser. DEL C Kriterier i forbindelse med indsigelsesproceduren, jf. artikel 2 1. Liste over betegnelser i givet fald med de tilsvarende betegnelser skrevet med latinske bogstaver. 2. Oplysninger om produktkategori. 3. Opfordring til alle medlemsstaterne — hvis det drejer sig om EU — eller tredjelande eller fysiske eller juridiske personer med legitime interesser, der er etableret eller bosiddende i en medlemsstat — hvis det drejer sig om EU — i Island eller et tredjeland, til at gøre indsigelse mod en sådan beskyttelse ved at indgive en behørigt begrundet erklæring. 4. Indsigelser skal være Europa-Kommissionen eller Islands regering (den islandske fødevare- og veterinærmyndighed (MAST)) i hænde senest to måneder efter datoen for offentliggørelsen af informationsnotatet. 5. Indsigelser tages kun i betragtning, hvis de modtages, inden fristen i punkt 4 udløber, og hvis det påvises, at den foreslåede beskyttede betegnelse: a) kolliderer med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse b) kolliderer med en enslydende betegnelse, der forleder forbrugerne til at tro, at produkterne stammer fra et andet område c) kunne vildlede forbrugerne med hensyn til produktets virkelige oprindelse som følge af et varemærkes anseelse og omdømme og varigheden af dets anvendelse d) skader en helt eller delvis enslydende betegnelse eller et varemærke eller produkter, som lovligt har været markedsført i mindst de seneste fem år forud for datoen for offentliggørelsen af informationsnotatet e) kolliderer med en betegnelse, der anses for at være en artsbetegnelse. 6. Kriterierne i punkt 5 vil blive vurderet i forhold til Den Europæiske Unions territorium, som i forbindelse med intellektuelle ejendomsrettigheder kun omfatter det eller de territorier, hvor de pågældende rettigheder er beskyttet, eller i forhold til Islands territorium.